**Beskrivelsesværktøj**

**til tagprojekter med B&C 25 betontagsten**

# Indledning

Dette dokument er en generel beskrivelse af, hvordan tagsten og tagtilbehør skal monteres. Dokumentet fungerer som basis for udbuds- og arbejdsbeskrivelse.

Følges beskrivelsen, vil BMI Groups oplægningsvejledning være opfyldt.



➤ Markerer, at der skal træffes et valg mellem alternative metoder. Flere detaljer under arbejdsbeskrivelsen kan udføres på alternative måder. I givet fald er teksten mærket med ➤. Når du møder ➤, er det et udtryk for, at der skal træffes et valg.

Dokumentet er opdelt i 2 kapitler, en materialebeskrivelse, der sikrer, at projektet leveres med rette tagsten, samt en arbejdsbeskrivelse, som sikrer korrekt montering.

Kapitlet om arbejdsbeskrivelse er overvejende opbygget med en infokolonne til højre. Infokolonnen tjener som uddybning af udvalgte emner og baggrundsforklaringer, så du bedst kan træffe de for dig rigtige valg, samt referencer til faglitteraturen for yderligere uddybning. Enkelte steder er der indsat link til f.eks. illustrationer. Der er desuden indsat nogle tjeklister; nogle henvender sig til dig som projekterende, og nogle tjeklister henvender sig til entreprenøren og skal derfor indsættes i arbejdsbeskrivelsen.

Har du forslag til ændringer og forbedringer, så hører vi meget gerne fra dig på [tag@bmigroup.com](mailto:tag@bmigroup.com). Skriv beskrivelsesværktøj i emnefeltet.

God fornøjelse.

# Indholdsfortegnelse

[**Indledning 1**](#_ikbx0qb9fpbe)

[**Indholdsfortegnelse 1**](#_4jk2c3p7e451)

[**Materialebeskrivelse 2**](#_oye31gv8ygnc)

[**Arbejdsbeskrivelse 2**](#_xsxtosms6us4)

[**Forudsætninger 2**](#_wed2i66xtmt8)

[**Tjekliste 3**](#_gl72bqvv75vr)

[**Tagsten 3**](#_4p1bkhx2bopr)

[**Tagfod 4**](#_yf83ome1ovyw)

[**Rygning og grater 4**](#_vmch8lkd8na9)

[**Skotrende 6**](#_wl733fcqtt79)

[**Gavl 7**](#_nlg1174w85fr)

[**Aftrækshætter 8**](#_fbcbzcw47pji)

[**Større gennembrydninger 8**](#_pzbs6lppjjmx)

# Materialebeskrivelse

**1. Producent: Monier**

1.1. Tagstensprofil: B&C 25 Classic Sort (DB nr.: 1840036), B&C 25 Classic Koralrød

(DB nr.: 1883963), B&C 25 Protector Sort (DB nr.: 2356955), B&C 25 Protector Koralrød (DB nr.: 2356956)

1.2. Klassisk betontagsten med en tydelig S-profil. Produceret på Moniers fabrik beliggende i Hersom i Danmark

**2. Materialekarakteristika**

2.1. Farven Classic Sort, Classic Koralrød, Protector Sort & Protector Koralrød

2.2. Glansværdi 1 (Classic Sort & Classic Koralrød)

2.3. Længde x bredde: 420 x 330 mm

2.4. Dækbredde: 299 mm +/- 1 mm

2.5. Lægteafstand: 312-320 mm/v 17,5-22 grader & 312-370 mm/fra 22 grader

**3. Test og mærkning**

3.1. Frosttest: I henhold til teststandard

3.2. Mærkning:

3.2.1. Tagsten er CE-mærkede iht. DS/EN490

3.2.2. Tagsten er identificerbare ved på bagsiden at være forsynet med ”MONIER” og på siden med produktionsdato

**4. Bindere til normalsten: sidefalsbindere fra Monier**

**5. Garanti: (Rekvirer prøvetryk for detaljer)**

5.1. Styrke, geometri og vanduigennemtrængelighed iht. EN490: 30 år. Dækningsomfang: materiale.

5.2 Frost, iht. EN490: 30 år. Dækningsomfang: materiale og montering.

# Arbejdsbeskrivelse

#### Forudsætninger

Arbejdsbeskrivelsen forudsætter, at taget er færdig lægtet, og at underliggende dele af taget er korrekt udført. Arbejdsbeskrivelsen tager derfor afsæt i forhold over lægterne. Det betyder bl.a., at der inden lægtning skal være taget stilling til, om øverste række tagsten må skæres eller ej.

Det antages, at taghældningen er mere end 14 grader og mindre end 60 grader. Ved taghældning over 60 grader skal Moniers monteringsvejledning for tegl- & betontagsten konsulteres, hvad angår binding.

#### Tjekliste

Afstandslister:

Min. 25 x 50 mm trykimprægneret eller tilsvarende.

Lægter:

Spærafstand op til 1 m: 38 x 73 mm, T1 mærkede lægter.

Spærafstand op til 1,3 m: 45 x 73 mm, T1 mærkede lægter.

Bemærk, at valg af lægte kan have indflydelse på valg af binder.

Tagrumsventilation ved ventilerede undertage ud fra gældende ventilationsprincipper:

Spalter eller studse ved tagfod og kip.

Studse nedenfor og evt. over større gennembrydninger som kviste og ovenlysvinduer.

Lægteafstand:

Iht. datablad fra Monier.

Tagstensventilation:

Er der overalt 25 mm afstand mellem undertag og underside af lægter? Specielt skal lægten ved opskalkning (nederste lægte) tjekkes.

#### Tagsten

| Beskrivelse (vælg og indsæt i din beskrivelse) | Referencer/uddybning |
| --- | --- |
| Generelt:  Sidelæns dækbredde:  Tagstenene oplægges, så dækbredden er i overensstemmelse med tagstenens datablad og sådan at tagstenene falder tæt sammen i falsene/overlæggene. |  |
| Tjek, at der på det oplagte tag findes ventilationsåbninger mellem tagsten og undertag, tagfod, skotrende, grater, rygning og evt. i forbindelse med større gennembrydninger (lukning af spærfag) som f.eks. ved kviste og ovenlysvinduer. | Se Monteringsvejledning - Betontagsten |
| Binding:  ➤ Hver anden normaltagsten, diagonalt, skal bindes med sidefalsbinder.  ➤ Samtlige tagsten skal bindes med sidefalsbinder (udsat beliggenhed). | For definition af “udsat beliggenhed”, se Tegl 36 |

#### Tagfod

| Beskrivelse (vælg og indsæt i din beskrivelse) | Referencer/uddybning |
| --- | --- |
| Generelt:  Tjek:   * Tagfodskonstruktionen udformes, så nederste tagstensrække ikke drypper. Dvs. hældningen på den nederste række tagsten skal være mindre end eller lig med hældningen på tagstensrækken ovenover. * Afstanden mellem tagrende og stern/facade er min. 15 mm. * Under den nederste lægte skal der også være min. 25 mm ventilationsspalte mellem lægten og undertaget. Lægten kan evt. smigskæres på undersiden. * Tagsten skal rage 30-40 mm ud i tagrenden. | Dryppende tagsten vil i de fleste  tilfælde fremstå skæmmende.  Der sikres fri ventilationspassage i det tilfælde, hvor tagrummets ventilationsåbning er placeret bag tagrenden. SBI-Anvisning 224, Fugt i bygninger, Fugt og tagkonstruktioner.  Se Tegl 36.  Dette sikrer fornuftig afvandning af vand fra tagsten til tagrende. |
| Montering af fuglegitter:  Fuglegitter skrues eller fastgøres med søm.  Fuglegitter skal være placeret over undertagets butylklæbning til fodblikket. Fuglegitter skal være placeret på fodpladen for at sikre grundlag for fastgørelse. | Placering af fuglegitter ovenpå butylbånd resulterer i, at butylbåndet kan virke som vandpakning af fuglegitters søm. Dette koordineres med undertagsentreprise. |
| Samtlige tagsten i den næstnederste række tagsten skal bindes med sidefalsbinder. | Se Monteringsvejledning - Betontagsten |

#### Rygning og grater

| Beskrivelse (vælg og indsæt i din beskrivelse) | Referencer/uddybning |
| --- | --- |
| Generelt:  Mellem rygningssten og den øverste række tagsten skal der monteres ventileret rygningsbånd.  Tjek: Hvis tagrumsventilation er etableret ved ventileret rygningslægte:  Ved valg af denne løsning er det vigtigt at tjekke, at ventilationen gennem den ventilerede rygningslægte ikke hæmmes af rygningsbåndet. | Gældende bygningsreglement, vejledning: Redigeret udpluk: Forsvarlig udførelse af byggearbejder omfatter også sikring mod skadedyr.  Gældende bygningsreglement: Bygninger skal udføres så vand og fugt ikke medfører skader eller brugsmæssige gener, herunder forringet holdbarhed og utilfredsstillende sundhedsmæssige forhold. |
| ➤ Anvendelse af hele tagsten i øverste række:   * Samtlige tagsten i den øverste række tagsten skal bindes med sidefalsbinder.   ➤ Anvendelse af skårne tagsten i øverste række:   * Samtlige tagsten i den øverste række tagsten forbores og fastholdes med skrue inkl. tætningsskive. | Lægteafstand koordineres med den ansvarlige håndværker.. |
| Rygning monteret med ventileret grat-/rygningsbånd:   * Rygningslægten skal monteres så lavt, at rygningsstenene ligger ned til, men fri af tagstenen. * Rygningslægten fastgøres til spærene med toplægteholdere. * Ventileret rygningsbånd (Metalroll, Figaroll Plus eller Dryroll) udrulles på rygningslægten og fastholdes hertil med galvaniserede papsøm eller klemmer. * Det ventilerede rygningsbånd skal monteres på den tørre, rene øverste række tagsten med trykrulle, uden at der opstår vandlommer. Hvis rygningsbåndet monteres på fugtige/våde overflader, skal dette påklæbes med M-Glue udlagt på rygningsbåndets butylstrimmel og fasttrykkes med trykrulle. * Rygningsstenene placeres, så overlægget, så vidt muligt, vender væk fra den fremherskende vindretning. * Ved gavle skal der anvendes rygningsafslutning start-/slutsten. | Se Monteringsvejledning - Betontagsten  Gældende bygningsreglement: Der skal konstrueres sådan, at indtrængen af skadedyr modvirkes.  Komplet oversigt over tagsten og specialsten |
| Grat monteret med ventileret grat-/rygningsbånd:   * Gratlægten skal monteres så lavt, at rygningsstenene ligger ned til, men fri af tagstenen. * Gratlægten fastgøres til spærene med toplægteholdere. * Ventileret rygningsbånd (Metalroll, Figaroll Plus eller Dryroll) udrulles på rygningslægten og fastholdes hertil med galvaniserede papsøm eller klammer. * Det ventilerede rygningsbånd skal monteres på den tørre, rene øverste række tagsten med trykrulle, uden at der opstår vandlommer. Hvis rygningsbåndet monteres på fugtige/våde overflader, skal dette påklæbes med M-Glue udlagt på rygningsbåndets butylstrimmel og fasttrykkes med trykrulle. * Valm monteres nedefra og op, startende med en gratstartsten. * Hvor valm og rygning mødes afsluttes med en valmklokke. | Se Monteringsvejledning - Betontagsten  Gældende bygningsreglement: Der skal konstrueres sådan, at indtrængen af skadedyr modvirkes. |
| Fastgørelse af rygnings- & gratsten:  Rygningsstenene fastgøres til rygningslægten med rygningsbeslag leveret og som foreskrevet af Monier. Valmklokke og rygningsafslutning fastgøres med rustfri skrue med tætningsskive. |  |

#### Skotrende

| Beskrivelse (vælg og indsæt i din beskrivelse) | Referencer/uddybning |
| --- | --- |
| Tjek:   * Afstanden fra underkant af kantlægtens inddækningsprofil og ned til den færdige skotrende skal være mindst 20 mm. * Der skal være monteret fuglegitre nedad og opad på kantlægten. * Ved anvendelse af IcoVenti skotrendeelement: Elementet monteres fra top mod bund af skotrenden, skrues fast i lægteender med vejrbestandige tagskruer og afskæres ved tagfoden. Ved samlinger mellem taglægter, kan der lægges et stykke lægte ind som laske som begge elementer skrues fast. | Gældende bygningsreglement: Der skal konstrueres sådan, at indtrængen af skadedyr modvirkes.  Montering af det nedadvendte fuglegitter på kantlægten kan med fordel foregå inden kantlægten fastgøres.  Forudsætninger:  Det antages, at skotrenden er forsænket.  Dvs. at skotrendebundens overside er plan med overside af spær eller, at skotrendebund og undertag generelt er i samme niveau, som det er tilfældet ved fast underlag. |
| Bredden af skotrenden skal muliggøre eftersyn og renholdelse. | Det kan opnås ved en skotrendebredde på mindst 16 cm. Skotrenden skal dog være så bred, at den kan afvande den ovenforliggende tagflade. |
| Skæring af tagstenene skal udføres, så skæreplanerne på de modstående tagsten i skotrenden er parallelle. Skærestøv fjernes fra tagstenene umiddelbart efter skæring. Ved tildannelse af tagsten anvendes B&C Dobbelt-S eller B&C 30. Vindskedesten fås kun i B&C Dobbelt-S. | Skærestøv kan brænde sig fast i den malede overflade, hvilket kan skæmme taget.  Se Monteringsvejledning - Betontagsten |
| Hvor der forekommer skårne tagsten der er mindre end en halv tagsten kan der ilægges halvmoduls tagsten. | Se Monteringsvejledning - Betontagsten  Herved undgås små tagstensstumper. |
| Fastholdelse af skårne tagsten, og hvor disse ikke kan fastholdes med binder, skal ske ved:  ➤ At anvende rustfri skrue med tætningsskive  ➤ At sammenlime 2 normalsten med M-Glue. | Se Monteringsvejledning - Betontagsten |
| Tagsten ved skotrenden tildannes eventuelt på bagsiden, så de falder på plads i falsen. |  |
| Samtlige tagsten ved skotrende skal fastholdes enten med sidefalsbinder eller skrue med tætningsskive. | Se Monteringsvejledning - Betontagsten |

#### Gavl

| Beskrivelse (vælg og indsæt i din beskrivelse) | Referencer/uddybning |
| --- | --- |
| ➤ Vindskedesten   * Der skal indkøbes vindskedesten sådan at synlig udsparring på vindskedesten minimeres i forhold til den valgte lægteafstand. * Samtlige vindskedesten fastgøres med skrue med tætningsskive eller nakkeklemme. * Vindskedesten monteres således der er en spalte på ca. 10 mm mellem sværdet på vindskedestenene og gavl. * I kippen ved højre og venstre vindskedesten afsluttes der med rygningsafslutningssten eller rygningsstartsten.   ➤ Dobbeltvinget afslutning, udhæng med hakkebræt   * Tagstenene ved gavlen skal have et fremspring på 15 mm. I venstre side anvendes dobbeltvingede tagsten og i højre side anvendes alm. tagsten * Hakkebræt tildannes efter og monteres op mod tagstenens bagside. * Evt. tildannelse af tagsten * Samtlige tagsten fastgøres med skrue med tætningsskive eller ved anvendelse af nakkekrog (højre kolonne tillige med sidefalsbinder). | Bemærk at der findes vindskedesten tilpasset forskellige lægteafstande. Vindskedesten med 9 cm udsparring passer lægtegang 34 til 37 cm  Vindskedesten med 11 cm udsparring passer lægtegang 31,5 til 34 cm.  Opstregningsmål på datablade kan med fordel anvendes.  Se Monteringsvejledning - Betontagsten |

#### Aftrækshætter

| Beskrivelse (vælg og indsæt i din beskrivelse) | Referencer/uddybning |
| --- | --- |
| ➤ Montering af aftrækshætter nær rygningen.  ➤ Montering af aftrækshætter længere nede på tagfladen.   * Aftrækshætter snesikres opstrøms med snebøjler. | Aftrækshætter skal fortrinsvis placeres nær rygningen. Dermed understøttes skorstenseffekten, og aftrækshætterne udsættes ikke for rutchende sne/is. |
| Alle tagsten omkring aftrækshætter skal bindes med sidefalsbinder. | Se Monteringsvejledning - Betontagsten |

#### Større gennembrydninger

| Beskrivelse (vælg og indsæt i din beskrivelse) | Referencer/uddybning |
| --- | --- |
| Ved tag-gennembrydninger, som strækker sig over mere end ét spærfag (tagvinduer, kviste osv.), skal der etableres ventilationsmulighed. Der kan monteres ventilationssten. |  |
| Ved tagstenenes tilslutning til andre bygningsdele på taget kan det være nødvendigt at tilpasse tagstenenes bagside for at sikre, at de ”falder til”.  Alle tagsten omkring større gennembrydninger skal fastgøres med sidefaldsbinder. |  |